Andrášiho nóta (1875)

Andrášiho nóta alebo staršie Andrássyho nóta bola nóta rakúsko-uhorského ministra zahraničných vecí Júliusa Andrášiho z 30. decembra 1875, vypracovaná v súčinnosti s ruským veľvyslancom vo Viedni Jevgenijom Petrovičom Novikovom, adresovaná diplomatickým predstaviteľom veľmocí.

Nóta obsahovala reformný program pre Bosnu a Hercegovinu (súčasť Osmanskej ríše), ktorý požadoval úplnú slobodu vierovyznania, garanciu, že výnosy z provincií budú využité na lokálne potreby, zrušenie možnosti sedliakov kupovať si práva na výber daní (desiatok a ď.), zlepšenie agrárnych podmienok a ustanovenie zmiešanej komisie zloženej z rovnakého počtu moslimov a kresťanov, ktorá mala dohliadať na realizáciu reforiem. Vlády veľmocí nótu odsúhlasili a 31. januára 1876 bol odovzdaná Vysokej porte, ktorá návrhy reforiem takmer v plnom znení schválila, avšak vodcovia povstania návrh odmietli ako nedostatočný.

Referencie 

Dejiny Bosny a Hercegoviny
Dejiny Osmanskej ríše